|  |
| --- |
|  |
| Volvo Car Denmark A/S | |
| **Presse-information** | |

|  |  |  |
| --- | --- | --- |
| **Dato: 3.06.2019** |  |  |

**Volvo tilslutter sig banebrydende pan-europæisk pilotprojekt**

Volvo Cars slår sig sammen med andre bilproducenter, serviceudbydere og nationale myndigheder i et banebrydende, pan-europæisk pilotprojekt, der deler trafiksikkerhedsdata indsamlet af biler og infrastruktur. Formålet er at gøre vejene mere sikre for alle.

Det er et offentligt-privat partnerskab, European Data Task Force, der står for pilotprojektet, som sammenbringer nogle af Europas førende producenter af køretøjer og serviceudbydere samt en række medlemslande i EU.

Via en skybaseret platform deler partnerne anonymiserede sikkerhedsdata eller sikkerhedstjenester baseret på de disses indhold. Volvo bidrager til projektet med levering af realtidsdata fra sine tilsluttede sikkerhedsteknologier Hazard Light Alert og Slippery Road Alert, der er industriens første af deres art.

F.eks. kan de bilproducenter, der deltager, anvende data til at advare førere om potentielle risikosituationer på vejen forude, mens serviceudbydere kan udsende disse data via deres live trafiktjenester og til de nationale myndigheders trafiktjenester.

Pilotprojektet har det overordnede formål på tværs af grænser og varemærker og på gensidig basis at forbedre trafiksikkerheden for alle. European Data Task Force blev etableret i 2017 med præcis det for øje: at skabe bedre trafiksikkerhed for alle trafikanter ved at prioritere hensynet til samfundet højere end indtjeningen.

I nogle år har Volvo opfordret til åben og gensidig deling af anonymiserede sikkerhedsdata. I 2017 sagde administrerende direktør og koncernchef Håkan Samuelsson i en tale på en konference i EU-kommissionen i Bruxelles, at datadeling mellem offentlige myndigheder og bilproducenter er det rigtige at gøre.

“Vi mener, at deling af anonymiserede data skal være gratis. For samfundets skyld. Det redder liv, tid og sparer skatteyderne penge”, sagde Samuelsson dengang. ”Jeg opfordrer andre bilproducenter og regeringer til at arbejde sammen med os for at udbrede den form for datadeling til så mange som muligt”.

Ved hjælp af Volvo’s egne advarselssystemer kan Volvo-biler kommunikere med hinanden og advare førerne om vejforhold og risici via et skybaseret netværk. Begge systemer blev introduceret i 2016 og fås til alle nye Volvo-modeller i Europa.

Realtidsdeling af trafikdata booster trafiksikkerheden generelt og får større betydning, jo flere biler, der er tilsluttet. Siden sidste år har Volvo Cars og Volvo Trucks delt data med henblik på at advare bilister om risikosituationer i nærheden, dog kun i Sverige og Norge.

“Jo flere køretøjer, der deler realtids-sikkerhedsdata, jo sikrere bliver vores veje,” siger Malin Ekholm, chef for Volvo Cars Safety Centre. ”Det er derfor, European Data Task Force er så vigtigt et initiativ. Vi håber, at endnu flere partnere vil forpligte sig på sikkerhedsområdet”.

**Note til redaktionen**:

European Data Task Force inkluderer følgende organissationer:

* **EU medlemslande: Holland: Ministry of Infrastructure and Water Management, Spain: Ministry of** Home Affairs La Subdirección General de Gestión de la Movilidad DGT. Finland: Transport and Communications Agency TRAFICOM, Tyskland: Federal Ministry of Transport and Digital Infrastructure og Luxemburg: Ministry of the Economy.
* **Serviceudbydere**: HERE Europe B.V. og TomTom Traffic B.V.
* **Producenter af køretøjer**: BMW AG, Ford Smart Mobility Ltd, Mercedes Benz, Volvo Cars